

 **ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑΚΗ ΕΝΟΤΗΤΑ ΗΜΑΘΙΑΣ**

 **ΔΗΜΟΣ ΒΕΡΟΙΑΣ**

**ΔΙΕΥΘΥΝΣΗ ΠΡΟΣΧΟΛΙΚΗΣ ΑΓΩΓΗΣ &**

 **ΑΘΛΗΤΙΣΜΟΥ ΔΗΜΟΥ ΒΕΡΟΙΑΣ**

**ΤΕΧΝΙΚΗ ΕΚΘΕΣΗ-ΜΕΛΕΤΗ**

**ΘΕΜΑ : «Παροχή Υπηρεσιών Παιδιατρικής Υποστήριξης για τους Παιδικούς-Βρεφικούς Σταθμούς της Δ/νσης Προσχολικής Αγωγής & Αθλητισμού Δήμου Βεροίας».**

Για την οµαλή λειτουργία των Παιδικών-Βρεφικών Σταθµών της Δ/νσης Προσχολικής Αγωγής & Αθλητισμού και συγκεκριµένα αυτών του A΄ Παιδικού Σταθμού, Β΄ Παιδικού Σταθμού, Γ΄ Παιδικού Σταθμού, Δ΄ Παιδικού Σταθμού, Βρεφικού Σταθμού«Κυψέλη», Παιδικού Σταθμού Μακροχωρίου, Παιδικού Σταθμού Αγ. Γεωργίου, Παιδικού Σταθμού Παλατιτσίων και Παιδικού Σταθμού Ριζωμάτων είναι απαραίτητη, όπως άλλωστε ορίζεται και στις διατάξεις του άρθρου 9 «Ιατρική Παρακολούθηση» του Πρότυπου Κανονισμού Λειτουργίας Δημοτικών Παιδικών και Βρεφονηπιακών Σταθμών (ΦΕΚ 4249/Β/05-12-2017), «*Η παρακολούθηση της υγείας των παιδιών, κατά τη διάρκεια της παραμονής τους στο Σταθμό, αποτελεί υποχρέωση του φορέα στον οποίο ανήκει ο Σταθμός και ενεργείται από παιδίατρο, ο οποίος επισκέπτεται το Σταθμό ανά 15 ημέρες…»,* καθώς καιστην πρόσκληση της Ε.Ε.Τ.Α.Α. *«α. Όλες οι κατηγορίες των Δομών, υποχρεούνται να διαθέτουν όλο το απαραίτητο προσωπικό (ειδικότητες εκπαιδευτικού προσωπικού,* ***παιδίατρο****, βοηθητικό προσωπικό για καθαριότητα και σίτιση), σύμφωνα με την ισχύουσα νομοθεσία και σε* περίπτωση αύξησης της δυναμικότητας, ο φορέας οφείλει να διαθέτει το επαρκές προσωπικό», *«Στο απαραίτητο προσωπικό περιλαμβάνεται και* ***ο παιδίατρος****, με τον οποίο οφείλουν οι Φορείς να έχουν συνάψει σύμβαση ή να λαμβάνουν αποδεδειγμένα τις υπηρεσίες του για κάθε δομή τους και στα χρονικά διαστήματα που ορίζει το εκάστοτε ισχύον θεσμικό πλαίσιο».*

Ο «ΔΗΜΟΣ ΒΕΡΟΙΑΣ» σαν φορέας που θα συμμετάσχει στην δράση **«Προώθηση και υποστήριξη παιδιών για την ένταξή τους στην προσχολική εκπαίδευση καθώς και για την πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης» περιόδου 2025-2026**, υποχρεούται σύμφωνα με τα παραπάνω να διαθέτει υπηρεσίες παιδιάτρου**.** Η παρακολούθηση της υγείας των παιδιών, αποτελεί παράλληλη υποχρέωση του Δήμου Βέροιας, προς την αντίστοιχη οικογενειακή, και ενεργείται από παιδίατρο είτε του Εθνικού Συστήµατος Υγείας, είτε από συνεργάτη του Δήμου, ο οποίος επισκέπτεται κάθε Παιδικό ή Βρεφικό Σταθμό τουλάχιστον μια φορά το δεκαπενθήμερο ή συχνότερα εφόσον αυτό επιβάλλεται για λόγους ουσιαστικής άσκησης του ιατρικού ελέγχου.

**Σχετικές** **διατάξεις**

1. Τις διατάξεις του άρθρου 58 του Ν. 3852/2010
2. Τις διατάξεις του άρθρου 158 και των άρθρων 240-242 του Ν. 3463/2006
3. Την παρ. 4 του άρθρου 209 του Ν. 3463/2006, όπως αναδιατυπώθηκε με την παρ. 3 του άρθρου 22 του Ν. 3536/2007.
4. Τις διατάξεις του Ν.4412/2016 και ιδιαιτέρως των άρθρων 38, 72, 116, 118 και παρ. 3 του άρθρου 120, τον Ν.4782/2021
5. Τις διατάξεις του άρθρου 2 παρ. 2β του Π.Δ. 80/2016

**Αντικείµενο** **της** **Εργασίας**

Αντικείµενο της εργασίας που θα ανατεθεί είναι η παροχή υπηρεσιών ιατρικής παρακολούθησης της υγείας των βρεφών-νηπίων που φιλοξενούνται στους Παιδικούς-Βρεφονηπιακούς Σταθµούς του ∆ήµου Βέροιας και συγκεκριμένα στον A΄ Παιδικό Σταθμό, Β΄ Παιδικό Σταθμό, Γ΄ Παιδικό Σταθμό, Δ΄ Παιδικό Σταθμό, Βρεφικό Σταθμό «Κυψέλη», Παιδικό Σταθμό Μακροχωρίου, Παιδικό Σταθμό Αγ. Γεωργίου, Παιδικό Σταθμό Παλατιτσίων και Παιδικό Σταθμό Ριζωμάτων.

**Τόπος** **παροχής** **υπηρεσιών**

Ως τόπος παροχής υπηρεσίας ορίζεται ο χώρος όπου φιλοξενούνται τα βρέφη-νήπια των ανωτέρω Παιδικών-Βρεφικών Σταθµών της Δ/νσης Προσχολικής Αγωγής & Αθλητισμού του ∆ήµου Βέροιας.

**∆ιάρκεια**

Η διάρκεια της υπηρεσίας ορίζεται από 01/09/2025 έως 31/07/2026.

 **Υποχρεώσεις** **του** **αναδόχου**

**1.** Οι ανάδοχος υποχρεούται να επισκέπτεται δύο (2) φορές το μήνα τον κάθε παιδικό ή βρεφικό σταθµό για την παρακολούθηση από ιατρικής πλευράς των βρεφών και νηπίων που φιλοξενούνται σ’ αυτό.

**2.** Ο ανάδοχος υποχρεούται να ενηµερώνει το προσωπικό του παιδικού ή βρεφικού σταθµού για την κατάσταση της υγείας των βρεφών και των νηπίων που φιλοξενούνται σε αυτό και να υποδεικνύει την λήψη σχετικών µέτρων.

 **3.** Για κάθε παιδί πρέπει να τηρείται φάκελος υγείας που ενηµερώνεται από τον αρμόδιο παιδίατρο.

**4.** Σε τακτά χρονικά διαστήματα καλούνται οι γονείς σε ενηµερωτικές συγκεντρώσεις σχετικά µε θέµατα υγιεινής των παιδιών.

**5.** Τέλος ο «αντισυµβαλλόµενος» οφείλει να διαθέτει για την παροχή ιατρικών υπηρεσιών πτυχίο ιατρικής σχολής, ειδικότητα παιδιάτρου και άδεια ασκήσεως επαγγέλµατος.

 **Ενδεικτικός** **Προϋπολογισµός**

Ο ενδεικτικός προϋπολογισμός του συνόλου των μηνών της παρεχόμενης υπηρεσίας ανέρχεται στο ποσό των πέντε χιλιάδων πεντακοσίων ευρώ (5.500,00€) και θα βαρύνει τους προϋπολογισμούς των ετών 2025 με το ποσό των δυο χιλιάδων ευρώ (2.000,00€) και του 2026 με το ποσό των τριών χιλιάδων πεντακοσίων ευρώ (3.500,00€) ή με ποσό ίσο με την εναπομείνασα αξία της σύμβασης που αφορά το έτος 2026

|  |  |  |
| --- | --- | --- |
| **ΜΗΝΑΣ** |  | **ΑΜΟΙΒΗ** |
| ΣΕΠΤΕΜΒΡΙΟΣ 2025 – ΙΟΥΛΙΟΣ 2026 | 11Χ500,00€ | 5.500,00€ |

**Βέροια 25-07-2025**

 **Συντάχθηκε Ελέχθηκε**

 **Η Αναπληρώτρια Προϊσταμένη Η Αναπληρώτρια**

 **Τμήματος Προσχολικής Αγωγής & Προϊσταμένη Δ/νσης**

 **Δημιουργικής Απασχόλησης**

 **ΜΑΡΘΑ ΠΑΝΑΓΙΩΤΙΔΟΥ ΜΑΡΙΑ ΜΕΛΙΟΠΟΥΛΟΥ**